Oskari Jussila

Oskari Heikki Jussila (Oskar Henrik, født 16. april 1888 i Leppävirta i storfyrstedømmet Finland i keiserdømmet Russland, død 24. april 1955 i Nedertorneå i Finland) var en finsk gammellæstadiansk prost, sogneprest og politiker. Han var sogneprest i flere prestegjeld og prost i Torneå-området fra 1938 til 1955. Han var også redaktør for de kristne avisene Siionin lähetyslehti og Zions missionstidning i årene 1919–1945, i tillegg til at han satt i riksdagen for Samlingspartiet i to valgperioder fra 1922-1933.

Liv og virke
 Bakgrunn
Etter å ha blitt ferdig med folkeskolen gikk Oskari Jussila på oppikoulu i Kuopio og tok klassisk lyceum - studieforbredende - i 1908, før han startet teologistudiene ved Helsingfors universitet. Han fullførte studiene i 1913. 
Læstadianer
I studietiden ble Jussila involvert i læstadianismen, og ble gammellæstadianer etter splittelsen i 1910. Ved avslutningen av studiene gjorde han en intervjurekke blant læstadianere i Tornedalen, noe som skapte et robust bånd til læstadianismen for ham. Han fikk også kontakt med den læstadianske bevegelsen i Calumet i Michigan, særlig med de lokale lederne Paul Heideman og hans far Arthur Leopold Heideman. På slutten av 1920 besøkte Jussila Michigan og Minnesota i fire måneder, og deltok der i en undersøkelse rundt heidemanismen, en lokal læstadiansk bevegelse.
Prest
Jussila ble ordinert til prest i Uleåborg i 1914. Etter dette hadde han korte vikarjobber i Tyrnävä, Kiuruvesi, Suomussalmi, Säräisniemi og Ranua. Han hadde tre sognepreststillinger: i Ranua 1918–1920, i Kuivaniemi 1920–1934 og i Alatornio fra 1934 til sin død i 1955.

 Død, ettermæle 
Helt fram til sin død den 24. april 1955  holdt Jussila seg trofast til læstadianismen. 

Etter at han døde ble forholdet mellom prester og læstadianere preget av avstand. Jussilas skrifter fikk en sentral plass i den gammellæstadianske Elämän Sana-gruppen. Denne gruppen har mistet mesteparten av sin innflytelse, og Jussila er i dag best kjent som salmedikter og poet. En av hans salmer »Käyn armonalttarillesi» står i den finske salmeboken, og en annen i den norske Norsk salmebok 2013. I tillegg har sangsamlingen Siionin laulut, som ble samlet av Jussila mellom 1916 og 1939 hatt stor betydning i den læstadianske bevegelsen.

 Referanser 

 Eksterne lenker 


Kategori:Finske politikere
Kategori:Finske riksdagsmedlemmer
Kategori:Finske salmediktere
Kategori:Finske lutherske prester
Kategori:Alumni fra Helsingfors universitet
Kategori:Læstadianisme
Kategori:personer fra Leppävirta